MUTISKAS IZSOLES  NOLIKUMS

"Par valsts īpašumā esošo  LR VARAM Valsts vides dienesta Ventspils reģionālās vides pārvaldes telpu nomu” – biroja telpas (27.9 m²) nomas izsole Dārzu ielā 2, Ventspilī.
1. Vispārīgie noteikumi

1.1. Izsoles organizētājs:

LR VARAM Valsts vides dienesta Ventspils reģionālā vides pārvalde,

Dārzu iela 2, Ventspils,

LV 3601
reģ.Nr. 90000017078
banka: Valsts Kase
bankas kods: TRELLV22
konta Nr. LV17TREL22010507047000
tālrunis: 63626903
fakss: 63623375
e-pasts: ventspils.rvp@ventspils.vvd.gov.lv
Kontaktpersona: Saimniecības pārzine Maija Čakste, tālrunis: 29199281, e-pasts: : maija.cakste@ventspils.vvd.gov.lv
1.2. Izsoles nolikums ir sagatavots saskaņā ar Ministru kabineta 2010.gada 8.jūnija noteikumiem Nr.515 „Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem”. 
1.3. Izsoles nolikums apstiprināts ar  Izsoles komisijas sēdes 14.06.2013  protokolu Nr.1.

1.4. Izsoles solis ir:  0,10 Ls/m2.

1.5. Izsoli   rīko ar LR VARAM Valsts vides dienesta Ventspils reģionālās vides pārvaldes  14.06.2013. rīkojumu Nr.9.1-7/1 ”Par izsoles komisijas izveidošanu” izveidotā  mutiskas izsoles komisija (turpmāk tekstā- Komisija).

1.5.1. Izsoles mērķis: noteikt  Valsts vides dienesta Ventspils reģionālās vides pārvaldes pārvaldījumā esošās ēkas, kas atrodas Dārzu ielā 2, Ventspilī, telpas (turpmāk tekstā „Nomas objekta”) izdevīgāko nomas piedāvājumu.
1.5.2. Nomas objekts:

1.5.3. nekustamā īpašuma adrese Dārzu iela 2, Ventspils, kadastra  numurs 27000040702;

1.5.4. Latvijas Republikas Vides un reģionālās attīstības ministrijas īpašuma tiesības uz Nomas objektu nostiprinātas Ventspils zemesgrāmatu nodaļā, Ventspils pilsētas zemesgrāmatas nodalījums Nr. 2179;

1.5.5. viena telpa ēkas otrajā stāvā ar kopējo platību 27.9  m2, kas tehnoloģiski nodrošināta ofisam nepieciešamā aprīkojuma un ierīču uzstādīšanai;  

1.5.6. telpu un visas ēkas labiekārtojums: centralizētā apkure, ūdensapgāde, kanalizācija  un elektroapgāde;

1.5.7. telpai ir kopēja ieeja, 

1.5.8. nomas objekts nav dalāms,  nav pieļaujama apakšnoma; 

1.5.9. iznomāšanas mērķis – Nomas objekta racionāla apsaimniekošana 

1.6. Atsevišķi Nomas līguma nosacījumi:

1.6.1.
nomas objekts tiek iznomāts uz laiku līdz 3 gadiem, bet gadījumā, ja pretendenta piedāvātā nomas maksa ir zemāka par nosacīto nomas maksu – viens gads; 

1.6.2. Izbeidzot nomas līgumu, Nomnieka izveidotie komunikāciju tīkli ( tālruņa sakari, interneta pieslēgums) un to blakus lietas pēc līguma izbeigšanas paliek Iznomātāja īpašumā, ja līdzēji nevienojas par citu kārtību. 
1.7. Nosacītā nomas maksa par telpām ir Ls 4.99  par 1m2 mēnesī, neieskaitot PVN. 

2. Prasības pretendentiem, Pretendenta piedāvājuma noformējums
2.1.Izsolē var pieteikties pretendents, kas ir reģistrēts atbilstoši attiecīgās valsts normatīvo aktu prasībām.

2.2.Pieteikuma sastāvā iekļautajiem dokumentiem jāatbilst Dokumentu juridiskā spēka likuma un Ministru kabineta 28.09.2010. noteikumu Nr.916 "Dokumentu izstrādāšanas un noformēšanas kārtība" prasībām.

2.3.Pieteikuma dokumentiem jābūt skaidri salasāmiem, lai izvairītos no jebkādiem pārpratumiem. Ja Komisijai nepieciešams pārliecināties par dokumenta oriģināla juridisko spēku vai dokumenta atvasinājuma (kopijas) pareizību, Komisija dokumentu salīdzināšanai var pieprasīt, lai tiek uzrādīts dokumenta oriģināls, kurš atšķirības gadījumā būs noteicošais dokuments. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

2.4.Pieteikuma dokumenti jāsagatavo valsts valodā. Ārvalstīs izdotiem vai dokumentiem svešvalodā jāpievieno apliecināts dokumenta tulkojums valsts valodā.
2.5.Pieteikuma dokumentiem jābūt cauršūtiem tā, lai nebūtu iespējams nomainīt lapas. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts sanumurēto un cauršūto lapu skaits (ar cipariem un vārdiem), ko ar savu parakstu, tā atšifrējumu, amata nosaukumu, vietu, datumu un Pretendenta zīmoga nospiedumu (juridiskām personām) apliecina Pretendents vai persona, kurai ir atbilstošas pārstāvības tiesības. Apliecinājuma izvietojumam ir jāsaskaras ar cauršūto lapu uzlīmi.

2.6.Ja starp cauršūtajiem dokumentiem ir dokumentu kopijas, tad šā dokumenta pirmās lapas augšējā labajā stūrī ir jābūt uzrakstam ar lielajiem burtiem "KOPIJA", savukārt apliecinājuma daļā ir jābūt uzrakstam ar lielajiem burtiem "KOPIJA PAREIZA", personas ar pārstāvības tiesībām pilnam amata nosaukumam (ietverot organizācijas nosaukumu), pašrocīgam parakstam un tā atšifrējumam, apliecinājuma vietas nosaukumam, datumam, zīmoga nospiedumam (juridiskajai personai). Ja apliecina dokumentu, kurš ir uz vienas lapas, apliecinājumu var izteikt uzreiz pēc teksta beigām (otrās lappuses sākumā). Ja apliecina dokumentu, kurš sastāv no vairākām lapām, tad to cauršuj šā nolikuma iepriekšējā punktā noteiktajā kārtībā. Kad šādu apliecinātu/cauršūtu dokumentu pievieno pieteikumam, tad šādu dokumentu iešuj pieteikumam pievienotajos dokumentos šā nolikuma iepriekšējā punktā noteiktajā kārtībā.

2.7.Visas izmaksas, kas saistītas ar pieteikumu sagatavošanu sedz Pretendenti.

2.8.Pretendents var iesniegt tikai vienu pieteikuma variantu.

3. Izsoles izsludināšana un nolikuma saņemšana
3.1. Izsoli  izsludina Valsts vides dienesta  mājas lapā www.vvd.gov.lv, VAS Nekustamo īpašumu mājas lapā www.vni.lv., kā arī iznomātāja telpās 2.stāvā ,Dārzu iela 2, Ventspilī. Mājas lapā www.vvd.gov.lv tiek ievietots arī konkursa nolikums.

3.2. Paziņojumā par izsoles izsludināšanu norāda Nomas objekta nosaukumu, informāciju par Nolikuma saņemšanu, pretendentu piedāvājumu iesniegšanas termiņu un vietu. 

3.3. Pretendenti var saņemt Nolikumu personīgi vai elektroniski līdz iesniegšanas termiņa beigām, Ventspils reģionālajā vides pārvaldē Dārzu ielā 2,Ventspilī, 21.kabinetā darba dienās -  laikā no plkst.09:00 līdz plkst.12:00, (fakss: 63623375; e-pasts: maija.cakste@ventspils.vvd.gov.lv).
3.4. Pretendenti tiek reģistrēti normatīvo aktu noteiktajā kārtībā.

3.5. Ar Nomas objekta nekustamā īpašuma tehnisko dokumentāciju un Nomas objektu Pretendenti var iepazīties Dārzu ielā 2, Ventspilī, vienojoties pa tālruni 29199281 ar  saimniecības pārzini Maiju Čaksti, darba dienās no plkst. 09:00 līdz 15:00.
4.   Piedāvājuma iesniegšanas kārtība un laiks

4.1. Pieteikumi dalībai izsolē jāiesniedz personiski vai ar kurjera starpniecību, Komisijas sekretāram līdz 2013.gada 25.jūnijam, plkst.12.00, VVD Ventspils reģionālajā vides pārvaldē, 

Ventspilī, Dārzu ielā 2, 21.kab.

4.2. Visi pēc 4.1.punktā noteiktā termiņa saņemtie pieteikumi netiks pieņemti un tiks nodoti atpakaļ iesniedzējam.

4.3. Saņemot pieteikumus, Komisijas sekretārs tos reģistrē iesniegšanas secībā, norādot pieteikuma reģistrācijas numuru, saņemšanas datumu un laiku.

Mutiskā izsole notiks 2013.gada 25.jūnijā, plkst.15.00 VVD Ventspils reģionāljā vides pārvaldē, 

Ventspilī, Dārzu ielā 2,  1.stāvā, 14.kabinetā.
4.4. Mutiskā izsole ir atklāta.

5.   Pretendenta atlases dokumenti

5.1. Pretendents iesniedz pieteikumu (pieteikuma veidlapa pielikumā Nr. 1), kurā norāda:

5.1.1. nosaukumu, reģistrācijas numuru un juridisko adresi, elektronisko adresi;

5.1.2. pārstāvja vārdu, uzvārdu, amatu,

5.1.3. nomas laikā plānotās uzņēmējdarbības veids, telpas izmantojums, pasākumi vai nodarbības, nodarbināto skaits, citas ziņas pēc pretendenta ieskata,

5.2. Pretendents iesniedz  reģistrācijas apliecības kopiju.

5.3. Komisija neizskata piedāvājumu vai arī izslēdz pretendentu no turpmākās dalības jebkurā piedāvājumu izvērtēšanas stadijā, ja:

5.3.1. no pretendenta iesniegtajiem dokumentiem vai komisijas rīcībā esošās informācijas var secināt, ka pretendents neatbilst Nolikuma 2.punktā noteiktajām prasībām;

5.3.2. pretendents nav sniedzis visas pieprasītās ziņas un konkursa nolikumā pieprasītos dokumentus.

6.    Izsoles norise

6.1.Izsole nenotiek, ja izsolei nav reģistrējušies Pretendenti vai arī uz izsoli nav ieradies neviens no iepriekš reģistrētajiem Pretendentiem, kā arī, ja Pretendentu pieteikuma dokumenti un tajā ietvertā informācija neatbilst izsoles nolikuma prasībām.

6.2.Pretendenti pirms mutiskās izsoles sākuma tiek reģistrēti pretendentu sarakstā, reģistrējoties līdz plkst.13.55, saņem reģistrācijas kartītes ar kārtas numuriem un ar parakstu apliecina, ka iepazinušies ar izsoles norises kārtību. Pretendentu sarakstā ieraksta katra Pretendenta vārdu un uzvārdu vai nosaukumu, kā arī pretendenta pārstāvja vārdu un uzvārdu.

6.3.Komisijas priekšsēdētājs, atklājot izsoli, nosauc Īpašuma adresi un sastāvu, paziņo Izsoles sākumcenu un informē par izsoles kārtību. Izsole notiek ar augšupejošu soli. Solīšana sākas no nosacītās nomas maksas un notiek tikai pa noteikto izsoles soli .
6.4.Uzsākot izsoli, Komisijas priekšsēdētājs lūdz Pretendentus apstiprināt gatavību nomāt Īpašumu par Izsoles sākumcenu. Pretendenti solīšanas procesā paceļ savu reģistrācijas kartīti ar numuru. Katrs šāds solījums ir Pretendenta apliecinājums, ka viņš palielina Īpašuma nomas maksu par izsoles soli. Ja vairāki Pretendenti secīgi sola vienu augstāko Īpašuma nomas maksu, Komisijas priekšsēdētājs kā solījumu pieņem tikai pirmo Īpašuma nomas maksas solījumu. Ja vairāki Pretendenti vienlaicīgi sola vienu augstāko Īpašuma nomas maksu, Komisijas priekšsēdētājs kā solījumu pieņem tikai to Īpašuma nomas maksas solījumu, kura solītājam ir mazākais reģistrācijas kartītes kārtas numurs.

6.5.Atsakoties no turpmākas solīšanas, katrs Pretendents Pretendentu sarakstā ar parakstu apliecina savu pēdējo solīto nomas maksas summu. Mutiskā izsole tiek protokolēta, norādot visas katra Pretendenta solītās Īpašuma nomas maksas summas.

6.6.Ja neviens no Pretendentiem pēdējo augstāko Īpašuma nomas maksu nepārsola, Komisijas priekšsēdētājs trīs reizes atkārto pēdējo nosolīto Īpašuma nomas maksu un fiksē to ar āmura piesitienu.

6.7.Pretendentu pieteikuma dokumentu un tajā ietvertās informācijas atbilstības pārbaudi izsoles nolikuma prasībām un atbilstību publicētajiem iznomāšanas nosacījumiem Komisija veic pirms izsoles atklāšanas slēgtā sēdē, nepielaižot dalībai izsolē tos Pretendentus, kuru pieteikuma dokumenti neatbilst nolikuma prasībām.

6.8.Mutiskās izsoles beigās Komisijas priekšsēdētājs paziņo, ka izsole ir pabeigta, kā arī nosauc visaugstāko nosolīto nomas maksu un Pretendentu, kas to nosolījis un ieguvis tiesības slēgt nomas līgumu. Mutiskās izsoles rezultātus protokolē. Izsoles noslēguma protokolu paraksta un izsoles rezultātus apstiprina visi Komisijas locekļi.

6.9.Lēmumu par izsoles atzīšanu par notikušu un izsoles uzvarētāja noteikšanu apstiprina Komisijas sēdē. Komisijas lēmums par izsoles rezultātu stājas spēkā pēc izsoles  noslēguma protokola apstiprināšanas VVD Ventspils RVP. Izsoles rezultāti tiek publicēti Valsts vides dienesta mājas lapā  www.vvd.gov.lv.

6.10.Ja mutiskai izsolei piesakās tikai viens Pretendents, izsoli atzīst par notikušu. Iznomātājs ar nomas tiesību Pretendentu slēdz nomas līgumu par nomas maksu, kas nav zemāka par izsoles sākumcenu.

6.11.Ja mutiskai izsolei piesakās vairāki Pretendenti un neviens no viņiem nepārsola izsoles sākumcenu, izsoli atzīst par nenotikušu un rīko otro izsoli ar augšupejošu soli.

6.12.Iznomātājs nomas līgumu slēdz ar to Pretendentu, kurš nosolījis visaugstāko nomas maksu. Pretendents septiņu darbdienu laikā pēc mutiskās izsoles rezultātu paziņošanas paraksta nomas līgumu vai rakstiski paziņo par atteikumu slēgt nomas līgumu. Ja iepriekš minētajā termiņā Pretendents līgumu neparaksta un neiesniedz attiecīgu atteikumu, ir uzskatāms, ka tas Pretendents no nomas līguma slēgšanas ir atteicies.

6.13.Ja Pretendents, kurš piedāvājis augstāko nomas maksu, atsakās slēgt nomas līgumu vai pieteikuma dokumenti neatbilst Nolikuma prasībām, Komisija secīgi piedāvā nomas līgumu slēgt tam Pretendentam, kurš piedāvāja nākamo augstāko nomas maksu, un divu darbdienu laikā pēc minētā piedāvājuma nosūtīšanas publicē vai nodrošina minētās informācijas publicēšanu valsts vides dienesta portālā www.vvd.gov.lv.

6.14.Pretendents, kurš piedāvājis nākamo augstāko nomas maksu, atbildi uz Nolikuma 6.13.punktā minēto piedāvājumu sniedz divu nedēļu laikā pēc tā saņemšanas dienas. Ja Pretendents piekrīt parakstīt nomas līgumu par paša nosolīto augstāko nomas maksu, Pretendents septiņu darbdienu laikā pēc piekrišanas paziņošanas paraksta nomas līgumu. Informācija par nomas līguma noslēgšanu ne vēlāk kā divu darbdienu laikā pēc tā spēkā stāšanās tiek publicēta Valsts vides dienesta mājas lapā www.vvd.gov.lv.

7.    Komisijas tiesības un pienākumi

7.1.Komisijas darbu vada tās priekšsēdētājs. Komisijas priekšsēdētājs nosaka Komisijas sēžu vietu, laiku un kārtību, sasauc un vada Komisijas sēdes. 

Komisijas darbu, tai skaitā izsoles norises dokumentēšanu, nodrošina Komisijas sekretārs. Komisijas sekretārs nav komisijas loceklis.

7.2.Pirms mutiskas izsoles sākuma Komisijas locekļi paraksta apliecinājumu, ka nav tādu apstākļu, kuru dēļ varētu uzskatīt, ka viņi ir ieinteresēti kāda konkrēta Pretendenta izvēlē vai darbībā vai ka viņi ir saistīti ar tiem.

7.3.Komisija ir tiesīga pieņemt lēmumu, ja tās sēdē piedalās vismaz puse no Komisijas locekļiem.

7.4.Komisija pieņem lēmumus ar vienkāršu balsu vairākumu. Ja Komisijas locekļu balsis sadalās vienādi, izšķirošā ir priekšsēdētāja balss.

7.5.Ja kāds no Komisijas locekļiem nepiekrīt Komisijas lēmumam un balso pret to, viņa atšķirīgo viedokli fiksē sēdes protokolā un viņš šādā gadījumā nav atbildīgs par Komisijas pieņemto lēmumu.

7.6.Izsoles noslēguma protokolā norāda šādu informāciju:

7.6.1.Iznomātāja nosaukums un adrese, izsoles veids, nomas tiesību priekšmets;

7.6.2.datums, kad paziņojums par izsoli publicēts internetā;

7.6.3.izsoles komisijas sastāvs un tās izveidošanas pamatojums;

7.6.4.Pretendentiem izvirzītās prasības;

7.6.5.izsoles sākumcena;

7.6.6.pieteikumu iesniegšanas termiņš un mutiskās izsoles vieta, datums un laiks;

7.6.7.pieteikumus iesniegušo Pretendentu vārds, uzvārds vai nosaukums, un citi šo personu identificējošie dati;

7.6.8.tā Pretendenta nosaukums, ar kuru nolemts slēgt nomas līgumu, nomas maksa un līguma darbības termiņš;

7.6.9.pamatojums lēmumam par Pretendenta izslēgšanu no dalības izsolē;

7.6.10.lēmuma pamatojums, ja Iznomātājs pieņēmis lēmumu pārtraukt izsoli.

7.7.Komisijas lēmums par izsoles rezultātu stājas spēkā pēc apstiprināšanas Komisijas sēdē.

7.8.Iznomātājs nodrošina, ka Izsoles noslēguma protokols ir pieejams Pretendentiem trīs darba dienu laikā no Komisijas lēmuma pieņemšanas par izsoles rezultātu.

7.9.Komisijai ir šādi pienākumi:

7.9.1.nodrošināt Izsoles dokumentu (nolikuma un tā pielikumu) izstrādāšanu, Izsoles gaitas protokolēšanu un atbildēt par tās norisi;

7.9.2.vērtēt Pretendentus un to iesniegtos pieteikumus saskaņā ar Nolikumu, kā arī citiem normatīvajiem aktiem;

7.9.3.pieņemt lēmumu par izsoles rezultātu, pieteikumu iesniegšanas termiņa pagarinājumu vai tās izbeigšanu;

7.9.4.atbildēt uz Pretendentu jautājumiem;

7.9.5.rakstveidā paziņot visiem pieteikumus iesniegušajiem Pretendentiem lēmumu par izsoles rezultātu.

8. Konkursa nolikuma pielikumi
Pielikumā  - Pieteikuma veidlapa (pielikums Nr. 1);


        Nomas līguma projekts (pielikums Nr.2).
Komisijas priekšsēdētāja – 

Valsts vides dienesta Ventspils reģionālās vides pārvaldes 
direktores vietniece, Kontroles daļas vadītāja 



Anna Adamsone
Pielikums Nr.1
Mutiskas izsoles noteikumiem

____________________________________________ 

Vārds, Uzvārds/ Juridiskā personas nosaukums

____________________________________________ 

Deklarētās dzīvesvietas adrese/Juridiskā adrese 

____________________________________________ 

Personas kods/ Reģistrācijas numurs 

____________________________________________ 

tālrunis, e-pasts 

PIETEIKUMS MUTISKAI IZSOLEI


Lūdzu iznomāt nekustamo īpašumu, _________________________________________ ,

                                                                                 (nomas objekta veids)

kas atrodas _____________________________________________________________________ .

(adrese,telpas nr.,kad.numurs, telpu platība)

Vēlamais nomas termiņš: _________________________________________________________ .

(līdz dd.mm.gggg.)

Papildus informācija: _____________________________________________________________ 

________________________________________________________________________________ 

________________________________________________________________________________ .

(Amats, Paraksts, Vārds, Uzvārds)

Z.V.

_______________________________

                            (Vieta)

2013.gada  ________. _______________                                         
Pielikums Nr.2
PROJEKTS

NOMAS LĪGUMS

Par Valsts vides dienesta Ventspils reģionālās vides pārvaldes telpām
Ventspilī
  2013. gada ….. 

Valsts vides dienesta Ventspisl reģionālā vides pārvalde, reģ.Nr.90000017078, direktores  Inguna Pļaviņas personā, kas rīkojas uz Reglamenta pamata, turpmāk šī līguma tekstā saukts - Iznomātājs, no vienas puses,

 un

…,   ….. personā, turpmāk šī līguma tekstā saukts - Nomnieks, no otras puses, abi kopā un katrs atsevišķi turpmāk šī līguma tekstā saukti par Pusēm, 

pamatojoties uz izsoles “ Par valsts īpašumā esošo Ventspils reģionālās vides pārvaldes telpu nomu’’ (turpmāk tekstā – Izsole) rezultātiem,  noslēdz šādu līgumu:

1. LĪGUMA PRIEKŠMETS
1.1. Iznomātājs iznomā Valsts vides dienesta Ventspils reģionālās vides pārvaldes (turpmāk tekstā – VVD Ventspils RVP) telpu ar kopējo platību 27.9 m2 (turpmāk tekstā – Nomas objekts))ofisa ierīkošanai. 
1.2. Nomas objektu Nomnieks izmantos atbilstoši iesniegtajam Izsoles piedāvājumam. 
1.3. Nomas objekts tiek nodots nomā ar nodošanas – pieņemšanas aktu, kuru Puses paraksta Nomas objekta nodošanas dienā, un kas ir Līguma neatņemama sastāvdaļa. 

1.4. Nomas objekts   ir nodrošināts ar šādiem pakalpojumiem: centralizētā apkure, ūdensapgāde, kanalizācija  un elektroapgāde. 

2. LĪGUMA DARBĪBAS TERMIŅŠ 
2.1.  Līgums stājas spēkā tā parakstīšanas brīdi un ir spēkā līdz līguma saistību pilnīgai izpildei.

2.2.  Telpu nomas termiņš tiek noteikts līdz 2016.gada 30.jūnijam .
2.3.  Ja  Nomnieks ar Iznomātāja piekrišanu Nomas objektam veic nepieciešamos un derīgos izdevumus, ko nevar amortizēt Līguma termiņā, Līgumu normatīvo aktu kārtībā var pagarināt uz laiku, kas nepārsniedz 10 gadus.

3. NOMAS MAKSA UN NORĒĶINU KĀRTĪBA
3.1. Nomas maksa  tiek noteikta Ls ______ mēnesī, bez PVN, turpmāk tekstā Nomas maksa. 

3.2. Rēķins par nomas maksu tiek izrakstīts par katru kalendāro mēnesi līdz kārtējā mēneša 10. datumam. Rēķinā norādīto summu par katru kalendāra mēnesi Nomnieks pārskaita Iznomātāja norādītajā kontā līdz kārtējā mēneša 25. datumam. 

3.3.  Nomas maksājuma kavējuma gadījumā Nomnieks maksā Iznomātājam soda naudu 0,5% (nulle komats piecu procentu) apmērā no nesamaksātās summas par katru maksājuma kavējuma dienu. Soda nauda tiek maksāta uz Iznomātāja izsniegta rēķina pamata.

3.4.  Iznomātājam normatīvo aktu noteiktajā kārtībā ir tiesības, rakstiski nosūtot Nomniekam attiecīgu paziņojumu, vienpusēji mainīt nomas maksas apmēru: 

3.5. ja saskaņā ar normatīvajiem aktiem tiek no jauna ieviesti vai palielināti nodokļi, nodevas, ar nodokli apliekamais objekts vai tā vērtība; maksas apmērs tiek mainīts, sākot ar dienu, kāda noteikta attiecīgajā normatīvajā aktā.

4.  NOMNIEKA TIESĪBAS UN PIENĀKUMI
4.1. Nomniekam ir tiesības:

4.1.1  ar Iznomātāja rakstisku piekrišanu veikt Nomas objektā  kapitālieguldījumus, tajā skaitā tādus, par kuriem pēc Pušu vienošanās tiek proporcionāli samazināta nomas maksa;

4.1.2. izvietot Nomas objektā savu īpašumu, tajā skaitā ierīces un aprīkojumu, pēc telpu nodošanas–pieņemšanas akta parakstīšanas;

4.1.3. noteikt darba laiku neatkarīgi no VVD Ventspils RVP darba laika un kārtības;

4.1.4. nav atļauts nodot Nomas objektu apakšnomā;
4.2. Atbrīvojot Nomas objektu sakarā ar Līguma darbības termiņa beigām vai tā laušanu, Nomnieka izveidotie komunikāciju tīkli ( tālruņa sakari, interneta pieslēgums) un to blakus lietas pēc līguma izbeigšanas paliek Iznomātāja īpašumā, ja Puses nav vienojušās par citu kārtību.  

4.3.  Nomniekam nav tiesību bez saskaņošanas ar Iznomātāju veikt Nomas objekta pārplānošanu, pārbūvi vai citas konstruktīvas izmaiņas.

4.4. Nomniekam ir pienākums:

4.4.1. veikt maksājumus Līgumā norādītajā kārtībā un termiņos;

4.4.2. Līguma darbības termiņa beigās vai tā laušanas gadījumā atbrīvot Nomas objektu Iznomātāja norādītajā termiņā. Ja tas netiek darīts, tad Nomnieks maksā soda naudu Ls 20,00 (divdesmit lati) dienā līdz telpu atbrīvošanas brīdim.
4.4.3. Nomnieks nodrošina Telpu elektroapgādes u.c. vadu instalāciju funkcionēšanu Telpu iekšpusē;

4.4.4. Nomnieks uz sava rēķina veic radušos Telpu un aprīkojuma bojājumu novēršanu.
4.4.5. saudzīgi izturēties pret Nomas objektu un tā apkārtni, kā arī ievērot ugunsdrošības, drošības, akustiskā trokšņa radīšanas, ētikas un sanitāros noteikumus un citas Latvijas Republikas normatīvo aktu vai speciālo dienestu noteiktās prasības, kādas attiecas uz biroju;

4.4.6. avārijas gadījumā Nomas objektā nekavējoties par to ziņot Iznomātājam un attiecīgai iestādei un iespēju robežās veikt steidzamus pasākumus avāriju seku likvidēšanai. Nomnieks uzņemas pilnu atbildību par savu Nomas objektā izvietoto īpašumu;

4.4.7. ja Nomnieks ar savu darbību vai bezdarbību ir nodarījis Nomas objektam zaudējumus, tie ir jāsedz viena mēneša laikā no brīža, kad Iznomātājs ir iesniedzis Nomniekam zaudējumu aprēķinu. Ja zaudējumi netiek atlīdzināti noteiktajā termiņā Nomnieks maksā soda naudu Ls 20,- (divdesmit lati) dienā; 

4.4.8. izbeidzot Līgumu, nodot Iznomātājam Nomas objektu ne sliktākā stāvoklī, kā tas saņemts, ņemot vērā dabisko nolietojumu. Nomas objekts tiek nodots ar nodošanas-pieņemšanas aktu. Ja Nomas objekts neatbilst šī punkta prasībām, Nomnieks apņemas samaksāt Iznomātājam remonta izdevumus vai ar Iznomātāja rakstisku piekrišanu veikt Nomas objekta remontu vai atjaunot par saviem līdzekļiem, kā arī segt visus Iznomātājam tādējādi radušos zaudējumus;

4.4.9.  izbeidzot Līgumu, Nomnieks paņem līdz Nomnieka uzstādītās iekārtas,  aprīkojumu un atdalāmos uzlabojumus, ja līdzēji nevienojas par citu kārtību. 

4.5. Nomnieks ir atbildīgs par Nomas objekta uzkopšanu un uzturēšanu labā kārtībā.

5. IZNOMĀTĀJA TIESĪBAS UN PIENĀKUMI
5.1. Iznomātājam ir tiesības:

5.1.1. pieprasīt no Nomnieka šajā Līgumā noteikto maksājumu savlaicīgu samaksu un Nomas objekta izmantošanu atbilstoši Līguma noteikumiem un ar pienācīgu rūpību;

5.1.2. līguma darbības termiņa beigās vai tā laušanas gadījumā norādīt Nomniekam Nomas objekta atbrīvošanas termiņu;

5.1.3.  veikt visus nepieciešamos pasākumus Nomas objekta atbrīvošanai, ja Nomnieks norādītajā termiņā tās nav atbrīvojis pats;

5.1.4. kontrolēt Līguma izpildi un veikt Nomas objekta apskati;

5.1.5. ārkārtēju apstākļu gadījumā iekļūt Nomas objektā bez Nomnieka iepriekšējas brīdināšanas. Par ārkār​tējiem apstākļiem Puses atzīst situāciju, kuras rezultātā tiek nodarīts vai var tikt nodarīts kaitējums Nomas objektam.

5.2. Līgumam izbeidzoties, Iznomātājs pieņem no Nomnieka Nomas objektu saskaņā ar nodošanas–pieņemšanas aktu un izpilda tās saistības, kas ar Līgumu ir noteiktas Iznomātājam.

5.3. Iznomātājam ir pienākums:

5.3.1. netraucēt Nomniekam lietot Nomas objektu, ja Nomnieks pilda un ievēro visus šī Līguma noteikumus;

5.3.2. nekavējoties reaģēt uz Nomnieka paziņojumu par avārijas situāciju Nomas objektā; 

6. GARANTIJAS
6.1. Iznomātājs garantē, ka ir Nomas objekta tiesiskais valdītājs un ka Nomas objekts Līguma noslēgšanas brīdī nav ieķīlāts, nav iznomāts citai personai, nav strīda priekšmets un nav citādā veidā apgrūtināts ar lietu tiesībām.

6.2.  Ja Nomnieks ir apzinīgi pildījis Līgumā noteiktos pienākumus, Nomniekam ir pirmtiesības Līguma pagarināšanā vai noslēgšanā uz jaunu termiņu ciktāl to pieļauj normatīvie akti.

7.
NEPĀRVARAMA VARA
7.1.
Puses tiek atbrīvotas no atbildības par līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.

7.2.
Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Puse netiek atbrīvota no līguma saistību izpildes.

7.3. Nepārvaramas varas vai ārkārtēja rakstura apstākļu iestāšanās gadījumā līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par līguma pārtraukšanu.

8. LĪGUMA GROZĪŠANAS, PAPILDINĀŠANAS UN LAUŠANAS KĀRTĪBA
8.1. Visi Līguma grozījumi un papildinājumi noformējami rakstiski, un tie ir spēkā tikai tādā gadījumā, ja tos ir parakstījušas abas Puses. Katrs grozījums vai labojums pievienojams Līgumam kā tā neatņemama sastāvdaļa.

8.2. Līgumu var lauzt pirms tā darbības termiņa beigām tikai līgumā noteiktajos gadījumos un kārtībā. Puse, kas vēlas lauzt līgumu, paziņo otrai Pusei vismaz vienu mēnesi iepriekš.

8.3. Iznomātājam ir tiesības, rakstiski informējot Nomnieku vienu mēnesi iepriekš, lauzt līgumu pirms termiņa, neatlīdzinot Nomniekam tādējādi radušos zaudējumus, ja:

8.3.1. Nomnieks Nomas objektu neizmanto Līgumā paredzētiem mērķiem;

8.3.2. Nomnieks kavē kārtējo maksājumu ilgāk par diviem mēnešiem;

8.3.3. Nomnieks ļaunprātīgi nepilda ar Līgumu uzliktās saistības.

8.4. Nomniekam ir tiesības lauzt līgumu pirms termiņa, neatlīdzinot Iznomātājam tādējādi radušos zaudējumus ja:

8.4.1. Iznomātājs ierobežo Nomnieka tiesības lietot Nomas objektu;

8.4.2. Iznomātājs nepilda viņam ar Līgumu uzliktās saistības.

8.5. Puses var lauzt Līgumu nepārvaramas varas apstākļu iestāšanās gadījumā, ja Nomas objekts kļūst nepiemērots turpmākai izmantošanai Līgumā paredzētajiem mērķiem.

8.6. Abpusēji rakstiski vienojoties, Puses ir tiesīgas izbeigt līgumu pirms termiņa kāda cita iemesla dēļ.
9. STRĪDU IZŠĶIRŠANA UN PUŠU ATBILDĪBA 
9.1. Puses vienojas, ka jebkurš strīds, kas izriet no līguma, tiek risināts pārrunu ceļā. Ja Puses nevar vienoties, strīdu nodod izskatīšanai Latvijas Republikas tiesā normatīvajos aktos noteiktajā kārtībā.

9.2. Iznomātājs nav atbildīgs par sprieguma maiņu elektriskajos tīklos, pārtraukumiem ūdensapgādes sistēmas, telekomunikāciju tīklu un citu Nomas objekta komunikāciju darbā, ja šādi traucējumi nav radušies Iznomātāja vainas dēļ.

9.3. Jebkura šajā līgumā noteiktās soda naudas samaksa neatbrīvo Pusi no to saistību pilnīgas izpildes.

10.
CITI NOTEIKUMI
10.1.Līgums ir saistošs Pusēm, kā arī visām trešajām personām, kas likumīgi pārņem viņu saistības un tiesības.

10.2. Iznomātāja pilnvarotais pārstāvis:

10.2.1.Direktore Inguna Pļaviņa, tālrunis: 63626903, mobilais tālrunis: 29146884, e-pasts: inguna.plavina@ventspils.vvd.gov.lv;

10.3. Nomnieka pilnvarotais pārstāvis: 
10.3.1. _________________________________________________________________________
10.4. Pušu pilnvarotie pārstāvji ir atbildīgi par līguma izpildes uzraudzīšanu, tai skaitā, par Telpu pieņemšanas–nodošanas akta noformēšanu, iesniegšanu un parakstīšanu atbilstoši līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai un citām līguma izpildes uzraudzīšanas darbībām. 

10.5.Pilnvaroto pārstāvju vai rekvizītu maiņas gadījumā Puse apņemas rakstiski par to paziņot otrai Pusei 5 (piecu) dienu laikā no izmaiņu iestāšanās brīža.

10.6. Līgums sastādīts un parakstīts trijos eksemplāros, pa vienam katrai Pusei, bet trešais eksemplārs  - iesniegšanai Valsts vides dienestā.

11. PUŠU REKVIZĪTI UN PARAKSTI

	Iznomātājs
	Nomnieks

	Valsts vides dienesta Ventspils reģionālā vides pārvalde

Dārzu iela 2, Ventspils, LV 3601,

Reģ. Nr. LV90000017078,

Valsts Kase

Kods: TELLV22

Konta Nr. LV17TREL2210407047000


	


___________________

                  

____________________

z.v.                                                                                 
z.v.







